
Výzva na predloženie ponuky 
(ďalej len „Výzva“)

zákazka v rámci zriadeného DNS „Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce“

Odkaz na DNS: https://josephine.proebiz.com/sk/tender/36815/summary

1.  Identifikácia verejného obstarávateľa /obstarávateľa 
Názov: 			Marianum – Pohrebníctvo mesta Bratislavy 
Sídlo:			Šafárikovo námestie 3, 811 02 Bratislava-Staré Mesto
IČO: 			17330190
Kontaktná osoba:		Ing. Milan Hamala
E-mail: 		               milan.hamala@marianum.sk
                  (vo@marianum.sk )
Telefón:		             +421 2 50 700 118,  +421 948 446 111

2.  Všeobecná špecifikácia predmetu zákazky
Názov zákazky: „Krematórium – vybudovanie sociálneho zariadenia na 1.PP“


Kategória DNS:    2. Remeselné stavebné práce

Odkaz na zákazku:   https://josephine.proebiz.com/sk/tender/79356/summary

CPV: 
Hlavný predmet
Hlavný slovník:
45262600-7 - Rôzne špecializované remeselné stavebné práce

Doplňujúce predmety
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)
90512000-9 - Služby na prepravu odpadu

Druh:				Stavebné práce, tovar
Elektronická aukcia:		Nie

Opis predmetu zákazky

Realizácia nového sociálneho  zariadenia pre ženy v Krematóriu, na 1.PP - z časti existujúcej 
šatne. WC žien plánujeme dispozične umiestniť z druhej strany priečky WC pre mužov, a to 
z dôvodu napojenia na vodu a kanalizáciu.
Pri príležitosti vytvorenia nového WC Ženy v interiéri máme záujem aj o udržiavacie práce 
na už existujúcom WC Ženy, ktoré sa nachádzajú pri vstupe na 1.PP (vstup do objektu 
z dvornej časti).


Predpokladaná činnosť zhotoviteľa:
· vytvorenie nového WC Ženy (v priestore šatne) s vetracími mriežkami pod stropom a
nad podlahou (4 ks);
· udržiavacie práce v existujúcom WC Ženy (oprava + maľba/náter povrchov stien a stropu, výmena WC misy a drevených dverí s rozmermi: 600 x 1 970 mm).                    

Technický opis prác:

V zmysle priloženého výkazu, výmeru.
Práce budú vykonané v rámci udržiavacích prác (výkon práce: po dohode s vedúcim strediska Krematória).

Rozsah zákazky:	 komplet dodanie, vrátane dopravy a realizácie
Doba realizácie:  max. 2 mesiace od účinnosti objednávky

Predpokladaná hodnota zákazky (PHZ):
8 751,50 € bez DPH, vrátane všetkých súvisiacich nákladov  a dopravy do Bratislavy.

3.  Rozdelenie zákazky na časti - nie

4.  Miesto a čas plnenia predmetu zákazky: 
Miesto:	Krematórium, Bratislava

Doba realizácie:  max. 2 mesiace od účinnosti objednávky

5.  Riadená obhliadka:
Riadená obhliadka sa uskutoční len po telefonickom dohovore:   dňa 21.07.2026 o 9.00 hod. 
Kontaktná osoba :	Ing. Jana Hronská
Tel. č.:		 	+421 948 656 785 
e-mail:			jana.hronska@marianum.sk 

6.  Typ zmluvného vzťahu:   objednávka s VOP a OPP
7.  Hlavné podmienky financovania :
Predmet zákazky bude financovaný z vlastných zdrojov, platba na základe faktúry. Faktúra bude mať                  30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

8.  Podmienky účasti uchádzačov:
Splnenie podmienok účasti  sa nevyžaduje, bolo požadované pri zaradení do DNS. 

9.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. 

10.  Predkladanie ponúk:

Lehota:	dňa 29.07.2026 do 10:00 hod.
Spôsob:	prostredníctvom systému JOSEPHINE na adrese:
https://josephine.proebiz.com/sk/tender/79356/summary


Verejný obstarávateľ navrhuje skrátené konanie na predkladanie ponúk, ak uvedený termín niektorému
z uchádzačov nevyhovuje , môže prostredníctvom komunikácie požiadať  o predĺženie termínu 
na predkladanie ponúk.
Ponuka  sa považuje za doručenú až momentom jej doručenia (nie odoslania) verejnému obstarávateľovi                    v systéme Josephine. Len tým dodávateľom, ktorí boli zaregistrovaní v DNS je možné zasielať výzvu                               na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak  výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

11.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria (podľa prílohy č. 1, vrátane prílohy 1.1 – výkaz, výmer),
b) Vyplnený dokument Osobitné podmienky plnenia ( Príloha č. 3. 1.)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov. Prílohu č. 1.1. požadujeme predložiť aj v editovateľnej podobe.

12.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH, uvedená v rozpočte diela,
vypracovaného na základe výkazu, výmeru, poskytnutého obstarávateľom.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou  po uplynutí danej lehoty. Uvedený postup môže verejný obstarávateľ opakovať.
13.  Ďalšie informácie:
a)	SW Josephine zostaví poradie ponúk uchádzačov na základe vyhodnotenia návrhov 
na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí 
sa následne splnenie požiadaviek na predmet zákazky u ďalšieho uchádzača tak, aby 
uchádzač umiestnený na prvom mieste v novo zostavenom poradí spĺňal požiadavky 
na predmet zákazky.
b)	Verejný obstarávateľ po vyhodnotení ponúk a po odoslaní všetkých oznámení o vylúčení 
uchádzača bezodkladne písomne oznámi všetkým dotknutým uchádzačom výsledok 
vyhodnotenia ponúk vrátane poradia uchádzačov a súčasne uverejní informáciu o výsledku 
vyhodnotenia ponúk a poradie uchádzačov v profile, a to v súlade s § 55 ZVO
c)	Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
d)	Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.



Prílohy:
Príloha č. 1 - návrh na plnenie kritérií,  vrátane ( Príloha č. 1.1 Výkaz, výmer)
Príloha č. 2 – pôdorys 1.PP, Krematórium
Príloha č. 3.1. – Osobitné podmienky plnenia

